CELEX: 32013D0028(01)
Language: da
Date: 2013-08-29 00:00:00
Title: 2014/30/EU: Den Europæiske Centralbanks afgørelse af 29. august 2013 om de nationale centralbankers andele i fordelingsnøglen for kapitalindskud i Den Europæiske Centralbank (ECB/2013/28)

21.1.2014   
            
            
               DA
            
            
               Den Europæiske Unions Tidende
            
            
               L 16/53
            
         
      DEN EUROPÆISKE CENTRALBANKS AFGØRELSE
   
   af 29. august 2013
   om de nationale centralbankers andele i fordelingsnøglen for kapitalindskud i Den Europæiske Centralbank
   (ECB/2013/28)
   (2014/30/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 29.3 og 29.4,
   under henvisning til bidraget fra Den Europæiske Centralbanks (ECB) Generelle Råd i henhold til artikel 46.2, fjerde led, i statutten for Det Europæiske System af Centralbanker og Den Europæiske Centralbank, og
   ud fra følgende betragtninger:
   
               (1)
            
            
               Afgørelse ECB/2013/17 af 21. juni 2013 om de nationale centralbankers andele i fordelingsnøglen for kapitalindskud i Den Europæiske Centralbank (1) fastlagde med virkning fra den 1. juli 2013 de vægte, som blev tildelt de nationale centralbanker, der var medlem af Det Europæiske System af Centralbanker (ESCB) den 1. juli 2013, i fordelingsnøglen for kapitalindskud i ECB (herefter henholdsvis »fordelingsnøglevægtene« og »fordelingsnøglen«).
            
         
               (2)
            
            
               I medfør af artikel 29.3 i statutten for Det Europæiske System af Centralbanker og Den Europæiske Centralbank (herefter »ESCB-statutten«) skal fordelingsnøglevægtene justeres hvert femte år efter ESCB's oprettelse i analogi med bestemmelserne fastlagt i ESCB-statuttens artikel 29.1. Den ændrede fordelingsnøgle får virkning fra den første dag i det år, der følger efter det år, hvor justeringen finder sted.
            
         
               (3)
            
            
               Den seneste justering af fordelingsnøglevægtene i overensstemmelse med ESCB-statuttens artikel 29.3 blev foretaget i 2008 med virkning fra den 1. januar 2009 (2). Den efterfølgende udvidelse af ECB's kapitalfordelingsnøgle er foretaget i overensstemmelse med artikel 48.3 i ESCB-statutten som følge af nye medlemsstaters tiltrædelse af Den Europæiske Union (3).
            
         
               (4)
            
            
               Europa-Kommissionen har i overensstemmelse med Rådets afgørelse 2003/517/EF af 15. juli 2003 om de statistiske data, der skal benyttes ved justering af fordelingsnøglen for kapitalindskud i Den Europæiske Centralbank (4), forsynet ECB med de statistiske data, der skal benyttes ved fastsættelsen af den justerede fordelingsnøgle —
            
         VEDTAGET DENNE AFGØRELSE:
   Artikel 1
   Afrunding
   I de tilfælde, hvor Europa-Kommissionen tilvejebringer reviderede statistiske data, som skal benyttes ved justering af fordelingsnøglen, og tallene ikke sammenlagt udgør 100 %, udlignes forskellen på følgende måde: i) Hvis det samlede tal er under 100 %, lægges 0,0001 procentpoint til de(n) mindste andel(e) i stigende orden, indtil præcis 100 % er nået, eller ii) hvis det samlede tal er over 100 %, trækkes 0,0001 procentpoint fra de(n) største andel(e) i faldende orden, indtil præcis 100 % er nået.
   Artikel 2
   Fordelingsnøglevægte
   I det følgende er angivet den i ESCB-statuttens artikel 29 anførte vægt, som tildeles hver national centralbank i fordelingsnøglen, med virkning fra 1. januar 2014:
   
               Nationale Bank van België/Banque nationale de Belgique
            
            
               2,4778 %
            
         
               Българска народна банка (Bulgariens Nationalbank)
            
            
               0,8590 %
            
         
               Česká národní banka
            
            
               1,6075 %
            
         
               Danmarks Nationalbank
            
            
               1,4873 %
            
         
               Deutsche Bundesbank
            
            
               17,9973 %
            
         
               Eesti Pank
            
            
               0,1928 %
            
         
               Banc Ceannais na hÉireann/Central Bank of Ireland
            
            
               1,1607 %
            
         
               Bank of Greece
            
            
               2,0332 %
            
         
               Banco de España
            
            
               8,8409 %
            
         
               Banque de France
            
            
               14,1792 %
            
         
               Hrvatska narodna banka
            
            
               0,6023 %
            
         
               Banca d'Italia
            
            
               12,3108 %
            
         
               Central Bank of Cyprus
            
            
               0,1513 %
            
         
               Latvijas Banka
            
            
               0,2821 %
            
         
               Lietuvos bankas
            
            
               0,4132 %
            
         
               Banque centrale du Luxembourg
            
            
               0,2030 %
            
         
               Magyar Nemzeti Bank
            
            
               1,3798 %
            
         
               Bank Centrali ta' Malta/Central Bank of Malta
            
            
               0,0648 %
            
         
               De Nederlandsche Bank
            
            
               4,0035 %
            
         
               Oesterreichische Nationalbank
            
            
               1,9631 %
            
         
               Narodowy Bank Polski
            
            
               5,1230 %
            
         
               Banco de Portugal
            
            
               1,7434 %
            
         
               Banca Națională a României
            
            
               2,6024 %
            
         
               Banka Slovenije
            
            
               0,3455 %
            
         
               Národná banka Slovenska
            
            
               0,7725 %
            
         
               Suomen Pankki
            
            
               1,2564 %
            
         
               Sveriges riksbank
            
            
               2,2729 %
            
         
               Bank of England
            
            
               13,6743 %
            
         Artikel 3
   Ikrafttrædelse og ophævelse
   1.   Denne afgørelse træder i kraft den 1. januar 2014.
   2.   Afgørelse ECB/2013/17 ophæves med virkning fra den 1. januar 2014.
   3.   Henvisninger til afgørelse ECB/2013/17 skal forstås som henvisninger til denne afgørelse.
   
      Udfærdiget i Frankfurt am Main, den 29. august 2013.
      
         Mario DRAGHI
         
         
            Formand for ECB
         
      
   
   
      (1)  EUT L 187 af 6.7.2013, s. 15.
   
      (2)  Afgørelse ECB/2008/23 af 12. december 2008 om de nationale centralbankers andele i fordelingsnøglen for kapitalindskud i Den Europæiske Centralbank (EUT L 21 af 24.1.2009, s. 66).
   
      (3)  Afgørelse ECB/2013/17 af 21. juni 2013 om de nationale centralbankers fordelingsnøgle for kapitalindskud i Den Europæiske Centralbank (EUT L 187 af 6.7.2013, s. 15).
   
      (4)  EUT L 181 af 19.7.2003, s. 43.